b'\n_START_ARTICLE_\n124. juri\xc5\xa1ni odred (TO RS)\n_START_SECTION_\nZgodovina\n_START_PARAGRAPH_\nPo splo\xc5\xa1ni mobilizaciji 27. junija 1991 ni bil odred vpleten v nobeno akcijo, ampak le v splo\xc5\xa1no zavarovalno nalogo Slovenskih Konjic, saj tu ni bilo prisotnih enot JLA._NEWLINE_Zaradi tega je 8. P\xc5\xa0TO ukazalo, da se odred po\xc5\xa1lje v Vzhodno\xc5\xa1tajersko pokrajino, kjer so potrebovali dodatne enote. Tako se je 2. julija odred odpeljal proti Ho\xc4\x8dam. Naslednji dan je nadaljeval pot proti Vidmu ob \xc5\xa0\xc4\x8davnici in nato proti Lenartu. Tu je dobil ukaz, da zavaruje blokado in zaustavi kolono JLA. Odredu to ni uspelo zaradi nezadostne mo\xc4\x8di, toda uspelo mu je po\xc5\xa1kodovati en tank in tovornjak. Zve\xc4\x8der se je odred premaknil v Gornjo Radgono v pomo\xc4\x8d tamkaj\xc5\xa1njim enotam, toda ko so pri\xc5\xa1li, so se boji \xc5\xbee kon\xc4\x8dali. Tu je odred ostal do 4. julija, nakar se je vrnil v Slovenske Konjice.'